# Ekrāns Printera pievienošana

Šajā ekrānā var automātiski iestatīt printera un datora savienojumu. Izpildiet ekrānā norādītās darbības. Ja instalēšana netiek turpināta un joprojām tiek rādīts ekrāns Printera pievienošana (Printer Connection), izpildiet tālāk aprakstīto. Vispirms mēģiniet veikt tālāk norādītās 1. risinājuma darbības.

## 1. risinājums

1. Pārbaudiet, vai printeris ir stingri pievienots datoram. Ja ierīces ir stingri savienotas, bet problēma joprojām pastāv, veiciet tālāk norādīto 2. darbību.
2. Izslēdziet printeri.
3. Atvienojiet no printera savienojuma kabeli un pēc tam pievienojiet to vēlreiz.
4. Ieslēdziet printeri.

   Ja instalēšana joprojām netiek turpināta, mēģiniet atkārtoti instalēt, izpildot tālāk sniegtos norādījumus.

## 2. risinājums

1. Ekrānā Printera pievienošana (Printer Connection) noklikšķiniet uz Atcelt (Cancel).
2. Kad tiek parādīts ekrāns Instalēšanas kļūme (Installation Failure), noklikšķiniet uz Sākt no jauna (Start Over).
3. Noklikšķiniet uz Iziet (Exit).
4. Izslēdziet printeri.
5. Restartējiet datoru.
6. Atkārtoti instalējiet printera draiveri.